अमेरिका के एक विशेषज्ञ ने चीन की बढ़ती ऋण-पाश अर्थनीति के बारे में सावधान करते हुए कहा कि इसके जरिये वह भारत के गिर्द कई महत्वपूर्ण देशों में प्रभाव बढ़ा सकता है। अंतरराष्ट्रीय आकलन एवं रणनीति केंद्र के वरिष्ठ शोधार्थी रिचर्ड डी. फिशर ने सदन की स्थायी सतर्कता समिति के सदस्यों के समक्ष गवाही में कहा कि चीन ऋण-पाश की अर्थनीति के जरिये श्रीलंका, पाकिस्तान, बांग्लादेश और मालदीव में सैन्य अड्डे बना रहा है।